Likumprojekts

**Grozījumi Valsts nodrošinātās juridiskās palīdzības likumā**

Izdarīt Valsts nodrošinātās juridiskās palīdzības likumā (Latvijas Republikas Saeimas un Ministru Kabineta Ziņotājs, 2005, 8. nr.; 2008, 15. nr.; 2009, 14. nr.; Latvijas Vēstnesis, 2010, 178. nr.; 2011, 93., 132. nr.; 2012, 75. nr.; 2015, 251. nr.) šādus grozījumus:

1.  15. pantā:

aizstāt 1. punktā vārdu "pārsūdzības" ar vārdu "apelācijas";

izteikt 3. punktu šādā redakcijā:

"3) Administratīvā procesa likumā noteiktajā gadījumā un kārtībā."

2. Papildināt 21. pantu pēc vārda "iesniedzējam" ar vārdiem "kā arī šajā likumā noteiktajos gadījumos norīko juridiskās palīdzības sniedzēju".

3. Papildināt 23. panta devīto daļu pēc vārda "ietvaros" ar vārdiem "un uz administratīvajām lietām, kurās juridiskā palīdzība ir piešķirama Administratīvā procesa likumā noteiktajā gadījumā un kārtībā".

4. Papildināt 33. pantu ar 6.1 daļu šādā redakcijā:

"(61) Juridiskās palīdzības administrācija norīko personai juridiskās palīdzības sniedzēju, ja no tiesneša vai tiesas Administratīvā procesa likumā noteiktajā gadījumā un kārtībā saņemts attiecīgs lēmums. Par juridiskās palīdzības sniedzēja norīkošanu Juridiskās palīdzības administrācija paziņo tiesnesim vai tiesai."

Tieslietu ministrs

Dzintars Rasnačs